Kungiyar Taliban Ta Gargadi Jama'a Kan Zaben Afghanistan
Afrilu 16, 2018
.Wani hari da kungiyar NATO ta kai Afghanistan
Kungiyar mayakan Taliban ta ce sam, sam ba sauran wata maganar sulhu tsakaninta da gwamnatin kasar Afghanistan, sannan kuma ta nemi mutanen kasar, wadanda suka gaji da yakin da kasar ta jima tana fuskanta, da cewa su gujewa zaben ‘yan majalisar wakilai na kasar mai zuwa, wanda Taliban tace “sojan mamaye da Amurka ke shugabanta” ne suka shirya shi.
Sanarwar da ‘yan Taliban din suka bada ta biyo ne bayan tayin da shugaban kasar Afghanistan Asharaf Ghani yayi ne a ranar Assabar da ta wuce, inda ya sake neman kungiyar Taliban da cewa ta fito ta shiga zaben na ran 20 ga watan Oktobar wannan shekara, a matsayin jam’iyyar siyasa.
Wannan tayin na shugaba Ghani, wanda tun cikin watan Fabrairu yayi shi, ya sami yabawa sosai daga ciki da wajen kasar ta Afghanistan.
Sai dai ‘yan Taliban na ci gaba da yin watsi da tayin a bisa hujjar cewa har yanzu “Afghanistan na karkashin mamayen dubban sojojin kasashen waje wadanda duk wasu kudurorin siyasa da na soja su ne suke yanke shawara a kansu.”
Sabon Garin Borgu Na Jihar Neja Ya Cika Shekara 50
‘Yan China Sun Mamaye Kasuwar Kwari Da Ke Kano - 'Yan kasuwa
China Ta Bai Wa Makwabtanta Haushi Yayin Da Ta Yi Gagarumin Atusayen Sojin Ruwa Ta Ba Ta Taba Yin Irinsa Ba
Kwanaki 285 Ke Nan Da ‘Yan Boko Haram Suka Sace Mutane a Yankin Diffar Nijar
Hotunan Bikin Rawar Daji Na "Flint Lock" Na Shekarar 2018 a Nijar
VOA60 Duniya: Dakarun Isra'ila Sun Raunata Falasdinawa 6 A Wata Zanga-zanga
VOA60 Afirka: Cutar Lassa Ta Yi Tsanani A Najeriya
Hotunan Zanga zanga da aka yi a Bangui bayan kisan wasu yan fararen hula 18 a unguwar muslim pk5
Amurka, Birtaniya Da Faransa Sun Kai Hari a Syria